2021. gada . martā Noteikumi Nr.

Rīgā (prot. Nr.   .§)

**Valsts atbalsta piešķiršana kārtība mazajiem lauksaimniekiem**

Izdoti saskaņā ar Lauksaimniecības un

lauku attīstības likuma 5. panta ceturto daļu

1. Noteikumi nosaka kārtību, kādā piešķir valsts atbalstu mazajiem lauksaimniekiem (turpmāk – atbalsts).
2. Atbilstoši šiem noteikumiem atbalstu piešķir mazajiem lauksaimniekiem (turpmāk – lauksaimnieks), kas atbilst regulas Komisijas 2014. gada 25. jūnija Regulas (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu, (Eiropas Savienības Oficiālais Vēstnesis, 2014. gada 1. jūlijs, Nr. L 193) (turpmāk – Komisijas regula Nr. 702/2014) I pielikumā noteiktajiem maza uzņēmuma un mikrouzņēmuma kritērijiem.
3. Atbalstu piešķir lauksaimniekam, kurš 2019. gada 31. decembrī jau bija nonācis grūtībās un kuram brīdī, kad tiek pieņemts lēmums par atbalsta piešķiršanu, nav piemērota kolektīva maksātnespējas procedūra, un kurš nav saņēmis glābšanas atbalstu vai pārstrukturēšanas atbalstu.
4. Lauksaimniekam kopējais atbalsta apmērs, kurš sniegts saskaņā ar Eiropas Komisijas 2020. gada 19. marta paziņojumu "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863), nepārsniedz 225 000 *euro*  (bez pievienotās vērtības nodokļa).
5. Atbalstu piešķir lauksaimniekam, pamatojoties uz normatīvajos aktos par tiešo maksājumu piešķiršanu lauksaimniekiem noteiktajā kārtībā iesniegtā 2020. gada vienotā iesnieguma datiem, ja tā:

5.1. deklarētā dzīvesvietas vai juridiskā adrese visā laikposmā no 2020. gada 1. jūlija līdz 1. decembrim ir reģistrēta Latvijā ārpus valstspilsētas;

5.2. apstiprinātā Eiropas Savienības tiešo maksājumu kopējā summa 2020. gadā ir vismaz 100 *euro*, bet ne vairāk par 1200 *euro*;

5.3. vienotā platības maksājuma vai mazo lauksaimnieku atbalsta shēmas maksājuma saņemšanai deklarēto hektāru skaits 2020. gadā nepārsniedz septiņus hektārus;

5.4. tiešo maksājumu atbalstam noteiktā platība, kuras kultūraugu un lauksaimniecības zemes izmantošanas veida kods nav 710 (ilggadīgie zālāji), 642 (klūdziņprosa), 641 (miežabrālis), 644 (apse), 645 (kārkli), 646 (baltalksnis), 792 (nezāles) vai 620 (platība, par kuru nevar saņemt atbalstu), ir vismaz 0,3 hektāru vai laikposmā no 2020. gada 15. maija līdz 15. septembrim tā īpašumā esošo lauksaimniecības dzīvnieku skaits vidēji ir vismaz viena nosacītā liellopu vienība atbilstoši Lauksaimniecības datu centra dzīvnieku reģistra datiem (pielikums).

1. Lauku atbalsta dienests (turpmāk – dienests) atbalstu lauksaimniekam piešķir vienreizēja maksājuma veidā. Atbalsta summu aprēķina 40 procentu apmērā no 2020. gadā apstiprinātās Eiropas Savienības tiešo maksājumu summas. Izmaksājamā atbalsta summa kopā ar apstiprināto Eiropas Savienības tiešo maksājumu summu 2020. gadā nepārsniedz 1250 *euro*.
2. Kopējā atbalsta summa ir 3 000 000 *euro*.
3. Ja kopējā lauksaimniekiem piešķiramā atbalsta summa pārsniedz 3 000 000 *euro*, dienests piemēro lineāru samazinājumu lauksaimniekiem izmaksājamām atbalsta summām, lai netiktu pārsniegts kopējais pieejamais atbalsta apmērs.
4. Saskaņā ar šiem noteikumiem sniegto atbalstu par vienām un tām pašām attiecināmajām izmaksām nedrīkst apvienot ar citu valsts atbalstu.
5. Ja ir pārkāptas šo noteikumu prasības, atbalsta saņēmējam ir pienākums atmaksāt dienestam visu saskaņā ar šiem noteikumiem saņemto nelikumīgo atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, (turpmāk – Komisijas regula Nr. 794/2004) 10. pantu, tiem pieskaitot 100 pamata punktus, no dienas, kad atbalsts tika izmaksāts saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.
6. Lai nodrošinātu šo noteikumu 5.1. apakšpunktā minētā nosacījuma īstenošanu pēc dienesta pieprasījuma:

11.1. Pilsonības un migrācijas lietu pārvalde sniedz informāciju par lauksaimnieka deklarēto dzīvesvietas adresi;

11.2. Uzņēmumu reģistrs sniedz informāciju par lauksaimnieka juridisko adresi.

1. Dienests administrē un uzrauga atbalsta piešķiršanu, kā arī:

12.1. nodrošina informācijas publicēšanu, ievērojot Komisijas regulas Nr. 702/2014 9. panta 2. punkta "c" apakšpunktā un 4. punktā noteiktās prasības, atbilstoši normatīvajam aktam par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības;

12.2. nodrošina informācijas uzskaiti par saskaņā ar šiem noteikumiem sniegto atbalstu;

12.3. lēmumu par atbalsta piešķiršanu pieņem ne vēlāk kā līdz 2021. gada 31. decembrim, par valsts atbalsta piešķiršanas datumu uzskatot datumu, kad piešķirts par atbalsts;

12.4. līdz 2021. gada 1. novembrim Zemkopības ministrijā iesniedz informāciju par atbalstu, kas tiek izmaksāts, ievērojot pagaidu regulējumu saistībā ar Covid-19 izplatību.

1. Šo noteikumu 12.1. apakšpunktā noteikto informāciju dienests glabā 10 gadus no dienas, kad piešķirts pēdējais atbalsts, un informāciju pēc pieprasījuma iesniedz Eiropas Komisijā.
2. Noteikumus piemēro pēc tam, kad ir saņemts Eiropas Komisijas lēmums, ar kuru atbalsts atzīts par saderīgu ar Eiropas Savienības iekšējo tirgu.
3. Atzīt par spēku zaudējušiem Ministru kabineta 2020. gada 17. marta noteikumus Nr. 143 "Valsts atbalsta piešķiršanas kārtība mazajiem lauksaimniekiem" (Latvijas Vēstnesis, 2020, 56. nr.).

Ministru prezidents A. K. Kariņš

Zemkopības ministrs K. Gerhards